open-index/open-wikipedia-markdown huggingface dataset:
Wahrheit

**Waahaid**  is ääna vunde wischdigschde philosophische Grundbegriffe. Die Frooch noch de Waahaid ghert zu de zendrale Probleem vun de Philosophie un is vun de verschiedenschde Laid unnaschiedlisch beantword worn.

## Ädymologie un Bedoidung
Waahaid kimmd vum weschdgermanische *wâra*, wos wies ladainische *verus* zum Indogermanisch *uêro* gherd. Uff grieschisch hääsds *Aletheia*, uff ladainisch *veritas*.

Mär muss unnerschaide zwische de Froche noom Begriff vun de Waahaid unde Aicheschafde vun Waahaid. Bai ärschderem konn mer inrem alldachsschbroochlische Väschdännis die Waahaid unnaschaide vun de Liesch un em Irrdum. Ma konn aach drenne zwische em subschdandiwische Sinn („Isch saan die Waahaid.“), em adribudiwe („Des is waari Kunschd“) unn em prädigative („Sis waa, dass es haid reschnd.“).

## In de Logik

Zudäm hod in viele Logikä ää jedi Aussach en Waahaidswead. In de zwääweadisch Uasachelogik gebbds när die zwää Weade, zu dene ma iblischwais „woahr“ un „falsch“ saachd. In moanche Logikä koan die Wohrhaid mehreri Werd hawe un net bloos die zwee. Un va zammegsedzde Aussache koan doan die Wohrhaid noo foamale Reschle aus de Waahaidwead vun de änzelne Däälaussache ermiddeld were. Awer es gibd a Logikä zum Beischbiel die soogenoandi Begriffslogik, wu sisch net mid änere Wohrhaid beschefdige dud. 

In de Infomaadig gebts sogenannde *Boolsche Variable*. Dodebai hannelds sisch um die äfachschd Ard vun Variable, alleweil die nur die Werde "0" unn "1" annehme kenne. "0" mähnd in dem Sinn falsch unn "1" woahr.

## Biewl

Die wohl beriemdeschd Frooch noo de Waahaid schdehd in de Biewl: Noodäm daß Jesus zum Piladus gsaad hod, ea wääa in dsie Weld kumme, fär daßa Zaischnis ableche dääd fär die Waahaid un än jede, wu aus de Waahaid wäa, dääd ufn heere, duudn de Piladus frooche, was donn Waahaid wäa . Die Andword schdeed awwa schun waida vorn in , wu Jesus saad: "Isch bin de Weesch un die Waahaid un es Leewe; känna kimmd zum Vadda als wie dorsch misch."
Diktatur

Ä **Diggdadur** (vun Ladainisch *dictatura*) bezaischned ä Schdaadsform, wo nur een enzische Tipp, de Diggdador, odda ä Grubb (Pardai) uoigschränggd regiere dudd. In der Reschel werde die Herschende in de Diggdadur net gwähld. Maischdens berufe sisch Diggdadore bzw. diggdadorische Reschime uff en aisere odda innere Schdaadsnodschdond, mid denne sie die Etablierung vun ener nischdlegidime Herrschaft reschdferdigge. Diggdadure diine maischdens zum dorschsedse vun Indresse vun wenische Laid zu Laschde unn Schade aller.

Nach Ausmaß der ausgeiebde Gwald unnerschaided man zwische ner audoridäre unn ner dodalidäre Diggdadur.

En Mergmal vun ner audoridäre Diggdadur iss de begrenzde Pluralismus.Sie hot kee umfassend formulierdi Ideologie unn weder extensiv noch intensive Mobilisierung.

Die Mergmale vun ner dodalidäre Diggadur sinn das Schdrewe, in alle soziale Verhäldnisse nai zu wirge unn aine Betailischung der Beherrschde am Schdaadslewe zu fordern, sowie dessen Waiderendwigglung in die ideologisch rischdische Rischdung.

## Diggdadur in der Gschischde
Bai de Reemer hots zur Zaid der Republigg des Amd des Diggdadors gewwe, weller in hekschde Nodzaide gwähld worre iss. Er hodd dodemid die Uffgab vun de zwee Konsuln iwwernumme, awwa nur fier ä halwes Johr, ansuschde hädd er jo die gsamde Machd on sisch raiße könne. Bekannde Diggdadore zur remische Zaid ware Sulla, Caesar unn Marcus Antonius.

## Kwällä

*Bundeszentral fier bolidischi Bildung
*Said uff der daidschen Wikipedia
Mannheimer Morgen

De **Mannemer Morge** (offiziell *Mannheimer Morgen*) iss ä regionali Dageszaidung im reschdsrhainische Rhai-Negga-Draiegg. Die Zaidung hot e Ufflag vun 80.727 Exemplare, die Dochderzaidung Schwetzinger Zaidung e Ufflag vun 11.452 Exemplare. In de Haubdausgab vum Mannemer Morje werd iwwer Monnem, Ludwichshafe unn Haidlbärsch berischd. Die Zaidung gehörd momenton der *Mediengruppe Dr. Haas GmbH*. Der Mannemer Morge wurd im Johr 1946 vun Eitel Freiherr von Schilling unn Oskar Hörrle als *Der Morgen* gegründet, mussde awwa wege Urhewwerreschdsverledzunge umbenannd werre.

## Gschischd
Do mer in de verainischde Schdaade vun Amerika|amerikånische Bsadzungszaid fer sai Zaidung ä Lizenz hot hole misse, dassma drugge gederfd hot, hawwe aa de Eitel Freiherr von Schilling unn de Oskar Hörrle ä Lizenz beõõdrachd, welle se 1946 erhalde hawwe. Zuerschd hot die Zaidung "Der Morgen" (De Morje) ghääße, mer hots awwa weje Urheewareschdsprobleme in Mannemer Morje umbenenne misse.

1951 hot mer es said 1949 widda aschainende Haidelbejer Dachbladd iwwernumme, um es Vabraidungsgebied auszudehne. 1953 is donn ä Reschionalausgab fer Ludwichshafe endschdånne. Wennisch schbäda hot mer aa Kooberadsionsvadrääch midd klääne Zaidunge aus Nordbade gschlosse, unner annerem midd de Frängische Noorischde, em Werdhääma Daachbladd, de Bad Mergendhäämer Zaidung, de Schwetzinger Zaidung, de Hoggemer Daachzaidung, de Woinemer Noorischde unn de Odewälder Zaidung. 1967 hot mer die sozialdemokradisch AZ iwwernumme, ä õõgschdrebdi Fusion midd de lingsrhoinisch Rhoipalz is awwa gschaidad.

1975 is die Druggarai noo Wohlgeleje valehd worre, 2003 donn aa die Redaggdsion. Uffgrund vun schwierische Gschäfde is 2002 die Schbayra Daachposchd aigschdelld worre, midd de Rhoipalz aus Ludwichshafe unn midd de Rhoi-Neggar-Zaidung aus Haidlbärsch is mer Anzaigegemäänschafd oigånge.

## Ausgaawe
*Mannemer Morje
**Schdadtausgab midd de Däälausgaawe Monnem Midd, Monnem Nord, Monnem Oschd unn Monnem Sied
**Rhoi-Negger
**Bergschdrooß
*Siedhesse Morje
**Verne
**Låmbade
**Bierschdadt/Biblis
*Bergschdräßer Ozaiger
**Bensem
**Heppene
**Lauderdal/Lindefels
**Lorsch/Ååhause
*Schwetzinger Zaidung
*Hoggemer Daageszaidung (Ä Variånd vun de SZ)

## Rubrige
### Erschds Buch
Des Buch hot so (faschd) jedi Ausgab jede Daach.
*Said 1
*Bolidig
*Weld unn Wisse
*Siedweschd (MM, SZ, FN) / Hesse (SM, BA)
*Wärdschafd
*Schbord
*Aus aller Weld
*Goddesdienschd (nur Samsdachs)

## Kwällä
*Said uff der daidsche Wikipedia

## Websaide
*Websaid vum Mannemer Morje
Sozialdemokratische Partei Deutschlands

Die **Sozialdemokradischi Pardai vu Daitschlond** (**SPD**, daitsch *Sozialdemokratische Partei Deutschlands*) iss ä daidschi Volkspardai unn die äldschd parlamendarisch in Daidschlond verdredeni Pardai. Di jetzische Pardaivorsitzende sin de Norbert Walter-Borjans un die Saskia Esken. Die Vorgängerpardaie vun de SPD sinn de Allgemaine daidsche Arwaiderverai, wu am 13. Mai 1863 in Leipzig gegrindet worre is, unn die Sozaldemokradischi Arwaiderpardai, die am 7. Auguschd 1869 in Aisenach gegrindet worre is. Die Verainischung vun baide Pardaie hot am 27.Mai 1875 schdaddgfunne, woraus die Sozialisdischi Arwaiderpardai vu Daidschlond (SAP) hervorgange iss. Erschd im Johr 1890 hot die Pardai ehrn haidische Name griet. Die SPD hot  473.662 Mitglieder, unn wies bai de maischde Pardaie so iss, iss de Fraueotail viel klänner wie der vun de Männer, er liegd bai 32,8% unn des Dorschschniddsalder is bei 59 Johr (Dez. 2013).

## Pardaiprogromm
Das Hamburger iss de SPD ehr naischdes Pardaiprogromm. 
* Fraihaid, Gereschdigkaid unn Solidaritäd sinn die Grundwerte vum demokradische Sozialismus
* soziale Gereschdigkaid 
* soziale Margdwerdschafd soll gschdärgd werde
* schdarger unn handlungsfähiger Nadsionalschdaad
* Finanzbolidik, wu die Schdaadsverschuldung schdobbd

Außerdem sedsd sisch die SPD für Biergerreschde, Effnung der Gsellschafd unn Biergerbetailischung oi.

## Kwällä
* Houmpäidsch vun de SPD
Neckar

De **Negga** (am Fluss selwer [ˈnɛɡɐ] ausgschbroche, schunsch aa [ˈnɛgaː]) odda uff Schrifddeidsch *Neckar* issn Fluss in Daitschlond. Er iss mid 362&nbsp;km (mid da Eschach 384&nbsp;km) longa Nebefluss vum Rhoi, der mid soim faschd 14.000&nbsp;km² große Oizugchsgebied den zentrale Tail vun Bade-Wirddeberg entwässan duht. De Negga endhubbsd uff de Baar bei Villinge-Schwenninge uf ner Märeshee vun 706&nbsp;m, unn minded bei Monnem in de Kurpalz (Region) in de Rhoi, uff ner Hee vun 95&nbsp;m, was en Heeeunnaschiid vun 611&nbsp;m iss. Om Negga liege die Großschdädt Schduggad, Hailbronn, Haidlbärsch unn Monnem. Greeschde Neewefliss sinn die Enz, die Jagst unn de Kocher.

## Flusslauf
De Negga fließd vun saim Endhubbsord zwische Schwaddzwald unn Schwäbische Alb noch Nordoschde, am Neggaknie bai Plochinge nordweschdwärds bis nordwärts dorsch Schduggad unn Hailbronn, ab Ewwerbach weschdwärts dorsch Haidlbärsch unn die Owwerrhainische Tiefewene unn minded in Monnem in de Rhoi.
Bundesland (Begriffsklärung)

De Begriff **Bundeslånd** bezaichned
* en Gliedschdaad von Daitschlånd, wo offiziell Lånd haissd.
* en Gliedschdaad von Öschdraich.
Pellkartoffeln mit Quark

**Gequellde mit weiße Kees** sin des pälzer Nationalesse fer Veschedarier, die kää Fleesch esse. Zwar tuts in de Palz aa annere Sache gewwe, wo kää Fleesch drin is, awwer des krigt mer net iwwerall. Gequellde mit weiße Kees kriegt mer dagege an fascht jedere Hütt im Pälzer Wald.

## Rezebd
Zu mache is des Esse ganz simpel: Mer kocht Grumbeere ohne die Schaal vorher abzumache, bis se weich genuch sinn, unn wärend die koche, tut mer Weiße Kees nemme und mixt den mit Zwiwwle, Kimml, Salz unn e Paar Kraiter. Fertisch isses. Wann die Grumbeere frisch sinn, kann mer die Schaal aa beim Esse draalasse.
Tremulous

**Tremulous** is ä fraies Multipläier-Online-Spiel fir de Reschna. Es nutzd die Quake 3 Ännschinn, is unna da GPL lizentiert unn loof dodemid uff fasch jedem Sischdem

## Gschischd vum Spiel
Des Spiel spielt in de Zukunft wo di Mensche Planede koloniesierd henn. Die baue do Rohstoff ab und transchportiere die mit de Frochter zu õnnere Planete. Awwa nun is es so, dass uff e mol ä neue Rass vun Außa'irdische ufftauche tut un die Kolonieä üwwerfällt.
Do babbeln nix hilft schicke die Mensche Seldner um die Außa'irdische zu vernichte.

## Spielwais
Im Spiel muss ma äni vun de 2 Badaie auswähle. Ma konn die Mensche spiele odda awwa ah die Außerirdische. Du konnschd dann entweder n Krieger odda n Baumeschder spiele. Als Baumeschder bauschd du die Basis uff und du sorgschd dafir dass dei Leit wieddabelewt werde kenne un deswege bauschd ah Verteidigungoonlage.
Als Krieger muschd du die feindlich Basis õgreife un dafir sorge dass die Gegna nimmi widdabelewwt wärre kenne.
Gewunne hosch, wenn kenn Gegner unn ke Wiedabelewungsschdadsiõn vum Gegner mehr exischdierd.

Firs töte gibts Punkt, wo du benutze konsch um als Mensch da bessere Waffe zu kaafe odda als Außerirdische um disch in änn stärgares Viech zu verwandele.

Wenn dai Badai viermol soviel Gegner getötet hod, wie s Spiela in da aigene Badai gibbd, dann a'raischd dai Badai die nekschd Stuuf un des heeßt, dass fir die Mensche bessere Waffe freigschalt sin unn fir die Außa'ridische heeßts dass se sisch in hejare Viescha verwandle kenne.

Die Mensche sinn basisorientierd. Des heeßt, dass se imma widda zrick zor Basis misse um nai'i Munition zu hole oda sich zu haile.
Die Außa'irdische benutze iwwawiegend Nõohkampfattacke unn haile sisch longsõm vunn selbscht.
Außadääm baue die Außa'irdische ihr Ai'a (Wiedabelewungsschdadsiõne) üwwa all hie un hawwe dodemid ä mobilari Bais.

## Gmeinschaft
Do des Spiel ja frai im Sinne vun Quelltekschd is konn jeda mitschoffe un helfe.
Die Gmeinschaft die zum Tremulous-Projekt keert hod ah viele Karte un Mods erschoffe die jeda benutze konn.
Einische stelle ah die Server, uff denne gspielt werd.

## Do guck
Die offiziell Said uff Englisch
Hessen

**Hesse** is ä Bunnäslond vun Daitschlond unn liegt zimlisch in de Mitt dovun. An die Palz tuts bei Frongedahl grenze, wobei de Rhoi die Grenz darstellt.
Ugfähr 6 Millione Lait wohne in Hesse, welles ä Fläsch vun 21.114,94 km² hot. 286 Lait wohne uff em km², dodemid iss Hesse eens vun de dischdbesiedeldsde Bunnäslänner in Daitschlond.

Der jetzische Minischderpräsidend vun Hesse iss Boris Rhein vun de CDU. Die regierende Pardaien sinn die CDU unn die SPD.

Die Haubtstadt vun Hesse is Wissbade, die greeschd Stadt ist Frangfort. Annere große Städt in Hesse sinn Kassl, Offebach, Dammstadt unn Hannau. Hesse hot en Odail an de Kurpalz.

Gebabbelt werd in Hesse Hessisch, was im Siede fer annere Leit e bissel wie pälzisch klinge duud - vum Rhoi bis waid inde Orewald hods jo aach zmeaschd pälzische Dialegde un do hods aach viel Pälza Änglawe gäb.

## Indanedduffdridd
Die offiziell Houmpäidsch vun Hesse

## Noochwais
Bahai

Die **Bahai** (Bahai-Transkription:*bahā'i*)-Relischion iss ä weldwaid verbraidedi abrahamidischi Relischion mid finf bis achd Midglieda. Gegrinded worre isch sie vun Baha'u'llah in Akkon. Die Relischion iss aus dem Babismus hervorgange unn iss aine aischenschdändischi Relischion. Vor allem in de dridde Weld iss die Bahai-Relischion waid verbraided, awwa aa in Oiropa leewe viele Bahai, in Daitschlond sinnes 5000 bis 6000.

## Lehr
Die Bahai glaabe onnen monotheisdische transzendende Godd, die misdischi Oihaid vun de Relischione unn die Oihoid vun de Mensche.
Oihaid vun de Relischione heeßd, dass alle Relischione oinem geddlische Urschbrung endschbringe. Somid iss aischendlisch jeder Prophet oda Relischionsschdifda, wie Jesus Chrischdus, Mohammed, Baha'u'llah oda Buddha vun Godd endsandt. de Glaibische große Glaabensfraihaide gelossd werre. 
Wisseschafd unn Relischion derfe sisch ned widaschbresche. Außadem glaabe die Bahai an die Glaischhaid vun Monn unn Fraa.

## Haus der Odachd

Des Haus der Odachd iss des Gebeds- unn Meditationsgebaide vun de Bahai. Haifisch werre do die hailische Schrifde vun alle Weldrelischione vorgelese. Derzaid schdehe in Auschdralie, Daitschlond, de Verainischde Schdaade, Samoa, Panama, Indie unn Uganda Haiser der Odachd, außadem werd in Chile eens gebaud.

## Websaide
* Die offiziell Houmpäidsch vun de Bahai in Daischtlond

## Kwällä
* http://www.geistigenahrung.org/Bahai/
* Bahai
Saarland

Es **Saarlond** is ä kläänes Bunnäslond vun Daitschlond unn liegt ganz im Weschde dovun. An die Palz tuts vun ugfähr vun Zweebrigge bis Kusel grenze, ansunschde hots Grenze mit em reschdlische Rhoiland-Palz, mit Fronkraisch unn mit Luxebursch. Ugfähr 1 Million Lait wohne im Saarlond, welles ä Fläsch vun 2.569,69 km² hot. Um die 386 Lait wohne uff em km² (2013), dodemid iss es Saarlond eens vun de dischdbesiedeldsde Bunnäslänner in Daitschlond.

Die Haubtstadt unn die greeschd Stadt vum Saarlond is Saarbrigge. Annere große Städt im Saarlond sinn Hombursch, Neunkirsche unn Merzisch. Die jetzische Minischderpräsidendin vum Saarlond iss die Annegret Kramp-Karrenbauer vun de CDU. Die regierende Pardaien sinn die CDU unn die SPD. 

## Schbrooche
→ *Haubdardiggel: [[Saarländische Dialekte|Saalännische Dialegde]]*

Ä oihaidlische "saarlännische" Schbrooch gebds ned, aa wenns ofd behaubded werd. Im Oschde unn Siede werd Rhoifrängisch (Weschdpälzisch, Saarpälzisch) unn im Weschde unn Norde Moselfrängisch gebabbeld. Do verlaafd aa die dat/das-Linie, des heeßt do wu man Rhoifrängisch schwätzt, werd *das* gsachd unn do wu man Moselfrängisch babbeld sachd man fier des glaische Word *dat*. Die Schbroochgrenz verlaafd ugfähr zwische Velklinge im Siedweschde unn St. Wendel im Nordoschde.

## Gschischd
Im Johr 1920 isses Saarlond als Saargebied aus em Dääl vun de praißische Rhoiprovinz unn dem Gebied vum haidische Rhoi-Palz-Krääs, sellmåls als Saarpalz en Dääl vun de bairische Palz, unner die Verwaldung vum Velgerbund kumme. 1935 isses als Saarlond ins daitsche Raisch kumme. Nooch em Zwedde Weltkriech hots zur fronzesische Besadzungszon kehrd, iss awwa 1947 als Saarprodegdorad en uabhängische Schdaad unner fronzesische Oifluss worre. Die Saarlänner henn 1955 abg'stimmt, dass se widder zu Daitschlond geheere wolle. Unn so isses Saarlond am 1. Januar 1957 des zehnde Bunnäslond geworre.

## Wärdschafd

De wärdschafdlisch Schweapungd ho aarsch lon im Bärschbau geleje - Ruhr un Saar hän Daitschlond bis noom zwädde Weldgriesch mid Kohle vasorschd. In als gläänere Mänge wärd haid nuch gfärdad, bis 2012, schbäädschns 2018 soll ändgildisch Schluß soi. De Bärschbau un ä klugi Bolidig hän vär massisch Induschdrie gsorschd:

Im Johr 2005 hot des Saarlond de hechsde Zuwachs baim Bruddoinlondsproduggd. Es ist in em Johr um 2,8% gewachse, im gonze Bunnesdorschschnidd nur um 0,6%. Im Johr 2007 hot die Wärdschafdslaischdung am BIP gemesse 30 Milliarde Airo bedrage. Im Johr 2007 hot des Lond 9,1 Milliarde Airo Schulde khad.

52.000 Lait pendle ins Saarlond, umgekehrd pendle awwa nur 28.000 Saarlänner ins Umlond.

## Websaide
Die offiziell Houmpäidsch vum Saarlond
Deutsch-Pennsylvanischer Arbeitskreis

Der "Deutsch-Pennsylvanische Arbeitskreis e.&nbsp;V." (German-Pennsylvanian Association) iss en Verein, wu sei Sitz in Määnz hot. Die 50 Mitglieder henn des Netzwerk gegrindt, um die Kontakte zu de Pennsylvanisch-Deitsche in Nordamerika besser zu organisiere. 1. Vorsitzender waar vun 2003 bis 2010 Dr. Michael Werner, der aa Schriftleiter iss vun de pennsylvanisch-deitsch Zeidung Hiwwe wie Driwwe. Seit 2010 heesst der 1. Vorsitzende Frank Kessler.

## Websaide
* Hiwwe wie Driwwe
* Deutsch-Pennsylvanischer Arbeitskreis e.&nbsp;V.
Mexiko

**Mexiko** (sp. *México*), offiziell Verainische Mexikånische Schdaade (Sp.: *Estados Unidos Mexicanos*) is än Schdaad in Middelameriga und Nordameriga. Ugfähr 112 Millione Lait wohne in de Mexiko unn sie hot e Fläch vun 1.972.550 km². Mexiko isch s fünftgreeschte Land uf em Ameriganische Kondinend. Offiziell hot Mexiko kai Amtsschbrooch, awwa Schbanisch und e paar Schbrooche vun de Ureiwohner sin nach em Schbroochegsetz anerkannt. Aingedaild iss es in 31 Bundesschdaade unn ään Bundesdischdriggd. Mexiko-Schdadt is die Haubdschdadt vun Mexiko unn is aa de ääne Bunnesdischdriggd.

## Geographie
Mexiko lied im siedlische Nordåmeriga, werd awwa bai ä onneri Äädailung monschmol aa zu Middelåmeriga gzähld, wobai mer do mehr noo kuldurelle Faggdore gehd. Im Norde dudd Mexiko on die USA grenze, 3.141 km is die Grenz long. Im Siede dääld Mexiko ä Grenz midd Belize (250 km) unn Guademala (963 km).  Im Oschde liehd de Golf vun Mexiko unn im Siedoschde die Karibik. Baids sinnse Neewemeer vum Adlåndig. Im Weschde liehd de Pazifig.

## Demographie
Ethnisch gsehe is Mexiko sehr hederogen. Bis zu 80% vun de Bvelgarung sinn Meschdize, des heeßt Mischling zwische Oiropäer unn Uraiwuhner. 60 vaschiedene indigene Velger gebbds in Mexiko, welle zåmme 10-15% vun de Bvelarung schdelle.

## Bolidisch Gliedarung

### Bunnesschdaade
* Aguascalientes
* Baja California
* Baja California Sur
* Campeche
* Chiapas
* Chihuahua
* Coahuila
* Colima
* Durango
* Guanajuato
* Guerrero
* Hidalgo
* Jalisco
* México
* Michoacán
* Morelos
* Nayarit
* Nuevo León
* Oaxaca
* Puebla
* Querétaro
* Quintana Roo
* Tabasco
* San Luis Potosí
* Sinaloa
* Sonora
* Tamaulipas
* Tlaxcala
* Veracruz
* Yucatán
* Zacatecas

### Bunnesdrischdiggd
*Mexiko-Schdadt

## Webpeidsch

* Webportal der mexikanischen Regierung
* Webseite der mexikanischen Präsidentschaft
* Länderinfos des Auswärtigen Amts
* Länderprofil

## Äänzlnoowääs
Verbandsgemeinde Waldfischbach-Burgalben

Die **Verbondsgemää Waldfischbach-Bojalwe** (amtlich *Verbandsgemeinde Waldfischbach-Burgalben*) lait im Landkrääs Siedweschtpalz in Rhailand-Palz. Sie hat ugefeer 13.000 Innwohner; Vewaldungssitz ist die nòmensgäwend Ortsgemää Waldfischbach-Bojalwe.

## Verbandsògeheeriche Gemääne

## Geschicht
Die Verbondsgemää Waldfischbach-Bojalwe is 1972 im Zuch vun de rhailand-pälzisch Vewaldungsreform aus de o. g. acht selbschdänniche Gemääne gebild wòrr.

## Bollidig
### Verbandsgemeinderat
Der Verbondsgemäänerat vun Waldfischbach-Bojalwe beschdeht aus 28 gewählde ehreamtliche Mitglieder unn em hauptamtliche Borjemääschder als Vorsitzende.

Die Sitzvedälung im Verbondsgemäänerat:

### Borjemääschder
* 1972–1979: Emil Dietrich (WGR)
* 1980–2006: Ernst Becker (CDU)
* seit 2007: Winfried Krämer (CDU)

### Wabbe

Die Blasonierung vum Wabbe besaat: *In achtfach vun Gold unn Bló gedäldem Schildbord, dadrin è blóer Fisch, in Schwarz rechts fimf silwerne Bolle 2:1:2, links è rotbewehrter und -bezungter goldener Leeb.* Es is 1981 vun de Bezirksrechierung Neustadt genähmicht wòrr.

### Partnerschafde
* Kräässchdadt Schleiz, Thiringe

## Änzelnówaise


## Weblinks
* Verbandsgemeinde Waldfischbach-Burgalben
Wiesloch

**Wissloch** iss ä grooßi Kraisschdadt im Rhoi-Negga-Krais im Nordweschde vun Bade-Wirdebärg. Sie hot ugfähr 25.100 Oiwuhner uff are Fläsch vun 30,26 km² unn hot dodemit ä Bevelkerungsdischd vun 858 Oiwuhner/km². Sie iss noch Woinem, Sinse unn Lååme die vierdgreeschd Schtadt im Rhoi-Negga-Krais. Der jetzische Birgamaischda iss der pardailose Franz Schaidhammer.

## Geografie
Wissloch lieschd in der Owwerrhoinische Diefewene, im Kraischgau unn an de Auslaifer vum Odewald. Dorsch Wissloch fließe fimf Bäsch: Laimbach, Gauangelbach, Waldangelbach, Ochsebach unn Maischbach.

Die Gemainde wu an Wissloch grenze, im Uhrzaigersinn: Nußloch, Lååme, Maure, Meckse, Diele, Raueberg, St. Leon-Rot unn Walldoaf.

## Schdadtgliederung
Wissloch bschdehd aus drai Schdadtdaile: Wissloch (19.916 Oiwuhner); Baierdl (4.489 Oiwuhner) unn Schatthause (1.622 Oiwuhner), welle baide am 1. Januar 1973 oigemainded worre sinn.

## Oiwuhnerendwigglung

## Bolidig
De Gemainderad vun Wissloch hot 33 Midglieda, welle den Diddl *Schdadtrad* fihre.

Ergebnis vun de Gemainderadswahl 2009:

### Birgamaischda
Des Owwerhaubd vun de Gemainde iss de Owwerbirgamaischda, weller fer 8 Johr gwähld wärd.

Lischd vun de Birgamaischda (ab 1973 Owwerbirgamaischda):

## Websaide

* Die offiziell Houmpäidsch vun de Schdadt Wissloch
* Websaid vun de Birgaschdifdung Wissloch
Vietnam

**Vietnam** (vi. Việt Nam), amdlisch *Sozialisdischi Rebublig Vietnam* is än Schdaad in Siedoschdasie. Ugfähr 89 Millione Lait wohne im Vietnam unn er hot e Fläsch vun 330.898 km². Dodemit hot es ä Bevelkerungsdischd vun 263,2 Oiwuhner/km² Vietnam isch s fünftgreeschte Land in Indochina. Er grenzd an die drai Schdaade Schina, Laos, Kambodscha unn an des Siedschinesische Meer. Die Haubdschdadt iss Hanoi, die greeschd Schdadt Ho-Chi Minh-Schdadt. Saiddem 21. Juli 1954 iss Vietnam vun Frongraisch uabhängisch.

Die eenzisch Bardai, welle in Vietnam regiere derf iss die Kommunisdische Bardai vun Vietnam. Dodemid herrschd en audoridäres Oibardaiesyschdem, vun de Schdaadsfoam her iss es awwa ä sozialisdischi Volgsrebublig. Die Kommunisdische Bardai schdelld nadierlisch aa de Präsidend, zurzaid Nguyễn Minh Triết unn de Premierminischda, zurzaid Nguyễn Tấn Dũng.
Unnerdaild isch Vietnam in 59 Provinze unn 5 Munizipilidäde, dånåch folge Schdädt, Dischdriggde unn Derfer.

De Norde waisd en drobisches Wechslklima uff, de Siede iss drobisch.

## Webpeidsch

* Länderinformationen des Auswärtigen Amtes zu Vietnam
Brötchen

Ä **Weck** (aa *Wegg* oda *Bredl*) is ä kläänes Brot, was mer an äänere Mohlzaid ganz esse dud. Zusamme mit de Worschd unn em Woi is des Weck ääner vun de Grundpfaila vun de Pälzer Kisch.

## Soade
In de Regel hot jedi Bäggerei viel verschiedne Sorde vun Weck im Aagebod, je nochdem wie es Weck gemachd worre is unn was mer druff gestreud hot. Es hot una oanerem Laugeweck, Salzweck, Mohnweck, Kaisaweck, Wassaweck, oda Roggeweck.

## Webpeidsch

* Schnelles Brötchenrezept im Rezepte-Wiki
Westpfälzisch

Des **Weschdpälzisch** geheerd zu de Pälzische Dialegde un is e Dialegdgrupp vum Rhoifränkische innahalb des Weschtmiddeldaitsche, die in Rhoilånd-Palz un im Saarlånd gesproch werd.

**Weschdpälzisch** isch ä Grubb vun pälza Dialegde im Rhoifrängische innahalb vum Weschdmiddldaitsche un werd in Rhoiland-Palz un im Saarlond geebabbeld. Weschdpälzisch dud sisch vum Voaddapälzische dorch die *gebroch-gebroche-Linje* abgrenze. Im Weschdpälzische exischdierd baim Partizip vun de Vegångehäd bai starge Verbe kä Endung (gebroch, gesung, kumm/komm), wo im Voaddapälzische es Partizip uf "-e" end (g(e)broche, g(e)sunge, kumme).

## Sprochgeographie
Zum Weschdpälzische zehld jänes Gebied ohne die Partizipendung "-e" im weschdliche Beraich vun de Palz un äweso es gesåmde rhoifrängisch sprechende Oschdsaarlånd, wo dorch die (das-dat-Linie) vum moselfrängische Weschdsaarlånd abgegrenzd werd. Außadääm zähle zum Weschdpälzische es rhoifrängische Hunsriggisch (das-dat-Linie) un de Sidweschde vum rhoihessische Dialegdgebied (zum Baischbiel Alzey).

Dodemid vawoand isch a des Riograndensa Hunsrüggisch, wu vun Auswoandara in Siedbrasilije gebabbeld werd.  

## Meglische Oideelung
Des *"Linguasphere Register"* (Ausgaab vun 1999/2000, uff de Said 430) fiad una *Weschdpälzisch* nain Dialeggd uff:

* 52-ACB-dea: des Rhoifrängische im Saarlond, gugg a una de Dialeggd im Saarlond 
* 52-ACB-deb: Westrichisch im Saarlond 
* 52-ACB-dec: Pälza-Berschländisch in Rhoiland-Palz
* 52-ACB-ded: Pälzer-Wäldisch in Rhoiland-Palz
* 52-ACB-dee: Schwarzwälda-Hochwäldisch in Rhoiland-Palz
* 52-ACB-def: Idarwäldisch in Rhoiland-Palz
* 52-ACB-deg: Hunsriggisch in Rhoiland-Palz
* 52-ACB-deh: Naheländisch in Rhoiland-Palz
* 52-ACB-dei: Rhoihessisch in Rhoiland-Palz
Hockenheim

**Hoggene** ([]) iss ä kraisfraii Schdadt im Rhoi-Negger-Krääs. Sie hot 21.108 Oiwuhner unn ä Fläsch vun 34,84 km², dodemit hot sie ä Bevelkerungsdischd vun 606 Oiwuhner/km². In Hoggene schdehd die Modorschbord-Rennschdregg *Hockenheimring*. Der jetzische Birgamaischda iss da Dieter Gummer vun de SPD.

## Geografie

Hoggene lieschd in de Owwerrhoinische Diefewene. Dorsch die Schdadt fließt di Kraischbach, wu des Schdadtgebied in en eesdlische unn wesdlische Dääl daild unn donn bai Ketsch in de Rhoi minded.

28,6% vum Gemaindegebied sinn Siedlungs- unn Verkehrsfläsch, 46% sinn Londwerdschafdsfläsch, 38,3% sinn Waldfläsch unn 1,1% sinn Wassafläsch.

### Nachbargmainde
Folgende Gmainde sinn Nachbargmainde vun Hoggene, im Uhrzaigersinn, im Norde ågfange: Ketsch, Schwätzingä, Ofderse, Lååme, Railinge, Nailosse unn Altlosse. Im Weschde bildd der Rhoi ä Grenz zu Schbaya unn Oddaschdadt.

## Schdadtgliederung
Zu Hoggene kehre die Ordsdääl Talhaus unn Wassawerg, des Ghefd Insuldemerhof, unn die Haiser Herretaisch, Ziegelai unn Ketschau, Ziegelai. Im Schdadtgebied lieschd die Wischdung Weschdehääm.

## Oiwuhnerendwigglung

## Brauchdum
Zu de regelmäßische Veråschdaldunge im Johreslauf ghere am Fasnachtsamsdag en Fasnachtszug, am 5. Faschdesunndag en Summerdagszug, am dridde Maiwocheend des Schdroßefeschd Hoggemer Mai, am äschde Sunndag im Okdower di Kerwe un am äschde Nofember da Hoggeneringlaaf.

Noch eme Gmies, wu se frieher viel uf de Felder vun da Gemaagung ågebaude hawwe, hawwe di Hoggemer ihrn Unåme Sawagraud.

## Websaide
*
* Die offiziell Houmpäidsch vun de Schdadt Hoggene
* Hoggema Rhoibooche

## Änslnoochwäs
Otterstadt

**Oddaschdad** (daitsch: **Otterstadt**) isch ää Ordsgamää im Rhoi-Palz-Krais unn kehrd de Verbandsgemää Waldsee oo. Oddaschdadt hot 3.341 Oiwuhner unn ä Fläsch vun 15,57km², dodemid hot se ä Bevelkerungsdischd vun 215 Oiwuhner/km². Der jetzische Birgamaischda isch Bernd Zimmermann vun de CDU.

## Geografie
Oddaschdadt kehrd zu de Medropolregion Rhoi-Negga. Im Sied lieschd Schbaya, im Weschde Schiffaschdadt unn im Norde Waldsee. Uff der onnere Rhoisaid liesche die Gemainde Ketsch unn Brihl. 12,2% sinn Siedlungs- unn Verkehrsfläsch, 35,5 Landwerdschafdlisch genudzdi Fläsch, 25,9% Waldfläsch, 21,7 Wassafläsch unn 4,6% sonsdische Fläsche. 

## Demografie

### Oiwuhnerendwigglung

### Relischione
Do Oddaschdadt zum Hochschdifd Schbaya kehrd hot, isch die Bevelkerungsmehrhaid kadolisch gwessd. Die erschden Judde sinn 1684 erwänd worre. 2007 sinn 51% der Oiwuhner kadolisch unn 24% evangelisch gwessd. De Reschd hot zu gar keener odda onnere Relischion kehrd.

## Bolidig
De Gemainderad hot 20 Midgliescha unn hot en ehreamdlische Ordsbirgamaischda als Vorsitzende.

Sidzvertailung im Gemainderad, weller am 7. Juni 2009 gewähld worre isch:

## Websaide

* Pordal vun Oddaschdadt uff de offiziell Houmpäidsch vun de Verbandsgemää Waldsee
Brücke

Ä **Brigg** (hochdt. "Brücke", engl. "Bridge") is ebbes, was gebaut worre is, um ä Hinnernis zu iwwerspanne. 
Meischdens is ä Brigg dodezu do, dass en Vakersweg, also ä Schdroos, ä Eisebohnstreck odda än Wasserlaaf iwwer ä nadierlisches odder künschdlisches Hinnernis weg kummt. So ä Hinnernis konn nadierlisch saie, also en Fluss odder ä Schlucht im Bärglond, des konn awwer aa vun Mensche agleggt worre sei, also Schdroose, Schieneschdregge odda en Kanal fer die Schifffahd.

## Gschischd
Die äldeschd Form vun ennere Brigg is en umgfallene Baam gewest, mit dem mer iwwer en Fluss odder ä klääni Schlucht kumme is. Un fer ganz langi Zaid long sin Brigge mid Holz unn Schdää gemacht worre. Erschd im 19. Johrhunnad hot mer Brigge aus Gussaise odda Schdahl ferdische kenne. Unn noch schbäder sinn Brigge aus Schbannbedong dezukumme.

## Kuldur
In de moderne Musig gibts ainische beriemde Lieda iwwer Brigge. Die Joy Fleming vunn Monnem is mit zwee devun bekannt geworre: De "Neckarbrigge-Blues" in kurpälzer Schbrooch unn "Ein Lied kann eine Brücke sein", mit dem si im "Eurovision Song Contest" fer Daitschlond aagetrete is. Unn weldberiemd is des Lied "Bridge over troubled Water" vun de Simon and Garfunkel geworre.

## Webpeidsch

* Bernd Nebel – zahlreiche Informationen rund um Brücken und Brückenbau
* Structurae – Internationale Datenbank für Brücken- und Ingenieurbau mit über 10.000 Brücken
* brueckenweb – Brückendatenbank mit 50.000 Brücken und über 100.000 Fotos
* Deutsche Brücken – Seite des Bundesverkehrsministeriums zu Brücken in Deutschland, viele statistische Angaben
Maudach

**Maudach** is en Stadtdeel vun Ludwichshafe. Es liegt im Südweschde vun Ludwichshafe, direkt am Maudacher Bruch, hot die Postleidzahl 67067, ä Fläch vun knabb 6,5 km² unn u'gfär 7000 Eiwohna. Sei Nachbarorde sin Rhoigenem, Muddaschdadt, Ruchm, Oggerschm unn die Ludwichshafener Gahdeschdadt.

## Gschischd
Maudach is ä ganzes Stick älder als wie Ludwichshafe. Im Kodex vum Kloschder Lorsch isses zum erschde Mol im Johr 772 erwähnt worre. Vun 1353 bis 1632 hot Maudach de Herre vun Hirschhorn am Negga g'heert. Im dreißischjohrische Kriech (1618 - 1648) ist Maudach ä paar mol kaputt gange unn es hot e ganzi Zeit gedauert, bis widda was draus worre is. Nooch de franzeesisch Revolution (1798) is Maudach dann fer 16 Johr franzeesisch worre, unn donoch, ab 1814, hots zusamme mit em Reschd vun de Palz zu Baian g'heert. 1938 is es donn noch Ludwichshafe eigemeinet worre.

## Name
Maudach is de änzische Stadtdeel vun Ludwichshafe, den mer uff hochdeitsch genau so ausschpresche dut wie uff pälzisch. 

## Weblings

## Änzlnochwees
Italien

**Idalje** (idaljènisch: *Repubblica Italiana*, Kozzform *Italia* ) is ä parlamentarischi Räbublik in Siidairopa. Uˑgfähr 60 Millione Laid wohne in Idalje unn es hodd e Fläsch vun 301.338 km² (2016). Domit is Idalje des viertgreeschte Land in de eurobäisch Union. 

Amtsschbrooch in ganz Idalje is Idaljenisch, dodenewwe sinn des in äänzelne Regione noch Daitsch, Ladinisch, Fronzeesisch unn Slowenisch. Unn ä paar Minnerheiteschbrooche sinn in Idalje nach em Schbroochegsetz anerkannt. 

Die Haubdschdadt unn greeschde Schdadt vun Idalje is Rom.

Der jetzische Minischerradspräsident is Matteo Renzi unn der Präsidend is Sergio Materelli.

Aingedaild iss es in 20 Regione.

## Regione
* Lombadai
* Sieddirol
* Wenezje
* Friaul
* Piemond
* Ligurje
* Eimilja Romana
* Kampanje
* Lazjum
* Sizilje
* Sardinje
* Apulje
* Toskana
* Kalabrie
* Marken
* Umbrie
* Aoschdadal
* Basilikata
* Molise

## Noochwais
Rom

**Rom** (it: Roma) is die Hauptschdadt vun Idalje. Mit seine u'gfär 2,7 Milljone Eiwohner ist es die greeschd Stadt vun Idalje. Rom liegt in de Region Lazjum un in de Prowinz Rom am Ufer vum Fluss Tiber. Wegge seinere Bedaidung in de Weltgschischd werd Rom aa die ewisch Schdadt genonnt.

## Baude
Midde in de Schdadt is de Wadigaan, der zwaa net ämol ään Quadratkilomeder groß is, awwe ä eigenstännisches Land is. De wichdigschde Bau in Rom is de Petersdom, awwer in de ledschde u'gfär 2500 Johr sinn do soviel wischdische Bauwerke entschdanne, dass die UNESCO die ganz Altschdadt vun Rom im Johr 1980 zum Weltkulturerwe gemacht hat.

Gegrind õõgeblisch 753 v.Chr. waas iwwa ä Joadausnd die Haubdschdadt vum Reemische Raisch un SPQR (Senatus Populusque Romanorum - Senad un Volg vun de Reema) waa ä Begriff vun Weldgeldung. Es Forum is haid nuch dääls als Ruinefeld ärhalde un zu bsischdige. 

## Galarie

Rome Skyline (8012016319).jpg
View from Stpeters bottomcropped.jpg
Roma, vista 04 via del corso.JPG
Colosseo 2020.jpg
Roma-castellogianicolo02.jpg|Die Engelsbursch
Roman forum.jpg|Es Forum Romanum


## Weblinks

* comune.roma.it – Offizielle Seite
* kirke.hu-berlin.de – Netzpublikationen zu weiterführenden Informationen
* Rome Reborn - Das antike Rom wiederauferstanden – Eine Videotour durch die antike Stadt im Jahr 320 n.u.Z.
Planet

En **Planed** iss en Himmelskerber, dem sai Mass groß genuch iss, um dorsch die Gravidadsion e ainischermaße rundi Form zu hawwe. Er hot ä aischene Umlaufbohn um e Sunn unn isses dominierende Objekt uff derre Umlaufbohn. Des Sunnesyschdem hot achd Planede, uffgezählt vun inne nach auße: Merkur, Venus, Erd, Mars, Jupiter, Saturn, Uranus un Neptun. De Pluto hot mer frieher aa zu de Planede gezähld, der kehrd awwer inzwische zu de Zwerchplanede. Viele Planede henn aischene Trabande, sogenannde Monde, die wo se umkraise duun. Baischbiel dodefier sinn de Erdmond, de Titan vum Saturn unn de Ganymed vum Jupiter.

### Planede, wu drausse sinn
De easch Planed, wuma drausse ausm Sunnesischdem gfunne kabd hod graisd umde Pulsar PSR B1257+12. Do hods drai Blonede mid 4,3, 3,9 un 0,02 Erdmasse.

## Webpeidsch

* Die 8 Planeten – Multimedia-Tour durch das Sonnensystem
* RPIF-Bildbibliothek
* Informationen zu allen Planeten des Sonnensystems, sowie ihren Monden und über alle extrasolaren Planeten
Weinheim

**Woinem** is ä Schdadt aus de alde Kurpalz, wo jetzert im Nordweschde vunn Bade-Wirddeberg an de Bergschdrooß ligge dut. Woinem is mit knabb 45.000 Eiwohna die greegschd Schdadt vum Rhoi-Negger-Kreis unn said em 1. Abril 1956 e großi Kraisschdadt.

## Geografie

Woinem liggd zwischem Odewald unn de Rhoiewene. Bis noch Heidlberg sinns knabb 20 km noch Siede unn bis noch Mannem sinns 15 km noch Weschde.

Di Gemaagung liggt zwische 96 m (Rhoiewene) un 525 m Heh. Sie hot insgsamt 5.811 ha. Dodevuu werre 42 % vun da Låndwärtschaft genutzt, 30 % sin Wald, 25 % Siedlungs- un Verkehrsfläsch, 1,5 % Gewässer un 1,3 % iwwarische Nutzunge.

### Nachbaordde
Die jetzert uffgezählde Ordde duhn direkd unn im Uhrzaigasinn an die Schdadt Woinem grenze. Im Oschde werd aagfange:

Birgenau unn Gorxemerdal ausm Kreis Bergschdrooß in Hesse), Kraizstånisch, Wilhelmsfeld, Schriese, Härschberg unn Hellese ausm Rhoi-Negger-Kreis, Verne (Kreis Bergschdrooß) unn donn Hemsbach (Rhoi-Negger-Kreis).

### Schdadtgliedarung
Woinem hot außer da Kernschdadt di zäh Schdaddeile beziehungsweis Derfer Hohesaase, Litzlsaase, Owwerfloggebach, Schdååklinge, Winschmischelbach, Ribba, Riddeweier, Heilischkreiz, Ritschweier un Sulzbach.

## Gschischd
Im Johr 755 n. Chr. is de Ord zum erschde Mol urkundlisch erwähnd worre, unn zwar als *Winenheim* im Lorscher Codex. De Nam *Woinem* kummd awwer net, wie mer glaabe kennt, vum Woi, den se in de Geschnd aabaue, sunnarn vun *Winos Haim*.

## Sehenswirdichkaide
Wann mer de Berg hochschaut, sieht mer die zwee Wahrzaische, die Wacheburg (gebaud 1907-1928) unn die Windegg (um 1130 rum). Dodewegge werd Woinem aa die Zwee-Burge-Schdadt genonnt.

Di Aldschdadt is gud erhalde. Am Maagdblatz ligge s Alde Rothaus vun 1557, da Maagdbrunne un di Leweabodeg vun Åfangs 17. Jahunnad, außademm di evangelisch Schdadtkäasch vun 1731 un di kadolisch St. Laurentius-Käasch vun 1913.

Owwerhalb vum Maagdblatz kummt ma zum Woinemer Schloß (1537) mid em Schloßpaag, wu als Englischer Gadde ågelegt is. Hinnam Schloßpaag im Wald is en Exodewald mid iwwer 140 verschiedene Baumaade, mid 60 Hegda Fläsch da greeschde in Daischlånd. Ågelegd hod en vun 1860 åå da Freihä Christian von Berckheim. En weidara Paag is da Schau- un Sischdungsgadde Hämånnshof.

Vun da Schdadtbefeschdischung sin noch e paa Tirm erhalde. S Gerwerbachväddel im Dal vun da Grundelbach is e schbädmiddelalderlisches Håndwerjerväddel, wu noch gud erhalde is.

## Feschde
* Am Sunndag Laetare, in da Mitt vun da Faschdezeit, find der gräschde Summerdagszug vun da Bergschdroß schdatt.
* Am zwedde Wocheend im Auguscht is di Aldschdadt-Kerwe im Gerwerbachväddel.

## Websaide

* Schdad 
* Jiidischi Schbure in 
* https://web.archive.org/web/20120418011914/http://www.badischewanderungen.de/Weinheim.htm

## Lidaradua
* Ute Grau, Barbara Guttmann: *Weinheim. Geschichte einer Stadt*, Edition Diesbach, Woinem 2008 ISBN 978-3-936468-40-3
* Heinz Schmitt: *Weinheimer Wortschatz. Das Wörterbuch zur Mundart der Zweiburgenstadt*, 5. verbesserde un erweiderde Ufflag, Edition Diesbach, Woinem 2009, ISBN 3-9806464-4-0
Altrip

**Aldrib** (amtlich *Altrip*) is ä Dorf in de Palz unn liggt direkt am Rhoi. Aldrib g'heert zum Rhoi-Palz-Krääs, hot ä Fläsch von zehnehalb km² unn ca. 7700 Eiwohna. De jetzische Birgamaischda iss Jürgen Jacob vun de FWG.

## Geografie
Aldrib lieschd am Weschdufer vum Rhoi unn dodemid an de Owwerrhainewene un iss de esdlischdse Ord in de Palz. Nachbarorde sinn, im Norde beginnend nochm Uhrzaigersinn: Ludwichshafe (Rhoilond-Palz), Mannem, Brihl (Bade-Wirddebärsch), Waldsee unn Naihofe (Rhoilond-Palz).

### Klima
In Aldrib herrschd, wege de Wälda unn Gewässa en mildes Klima, mid 11&nbsp;°C Jahresdorschnidd unn schadarge Niedaschlääch.

## Gschischd
Entstanne is Aldrib in de Reemerzeit, als die hier ä Kaschdell gebaut henn. Des Kaschdell hot den Name **alta ripa** g'habt, was soviel heeße dut wie "hoches Ufer". Des Kaschdell henn se dohi gebaut, weil domols gescheiwwer de Neggar in de Rhoi geflosse is.

Ums Johr 400 rum ham die Reemer dann des Kaschdell widda verlasse. Donoch kame die Alamanne unn die Merowinga unn henn do g'siedelt. Im Middelalder is Aldrib donn de Abdei Prümm g'schenkt worre.

Am End vum 18. Jahrhunnerd is Aldrib mit de reschlische Palz franzeesich geworre unn dodenoch bairisch.

## Bolidig
De Gemainderad beschdehd aus 24 Midgliedan, die am 7. Juni 2009 gewähld worre sinn.

## Wärdschafd
Aldrib iss en anerkannde Fremdevakeasord unn iss als Grundzendrum oigeschdufd worre.

## Blau Adria
Bai Aldrip laihe ä paa Baggasee mim scheene Nome "Blau Adria" - seja dreffend, sowaid mär Adria mid Wärme in Vabindung bringe will: doo *iss* waam. Die See sin DLRG-iwwawachd, anäräm Hodel is aach nuch än glääne Kiosk mid Ärfrischunge. Zwää See sin dursch ännäri Londbrigg gedrännd, awwa däe ihre Zugäng sin measchd all zwää iwwaschwemmd, de ääne alladings selde mea als wie (Kinna)knieddief. Uf däre Londbrigg odda Insl wärd iwwlischawaise FKK gebad.

## Websaide
* 
* Homepädsch vunde Gmää
*Houmpäidsch vum Hoimad- un G'schischsdveroi
*Houmpaidsch vun de Aldribber Drachtd
*Houmpaidsch vum Aldribber Werderbuuch
Vereinte Nationen

Die **Verainde Nadsione** (engl.: **United Nations**, **UN**; odda **United Nations Organization**, **UNO**) sinn en Zammeschluss vun 193 Schdaade uff de gonze Weld. Die Uffgawe vun de UN iss die Sischerung vum Friede, Besaidischung vun Friedensbedrohunge, indernadsionale Zammearwaid zur Lösung vun werdschaflischa, kudurella, humanidärer unn sozialer Probleme unn der Velkerverschdändischung. Gegrinded worre isch die UN 1945 in San Francisco unn hot ihre Haubdsidz in New York, Genf unn Wien. Die Arwaidschbrooche vun de UN sinn Englisch, Fronzeesisch, Arabisch, Hochschinesisch, Russisch unn Schbanisch.

Die UN hot finf wischdische Organe:

* Vollversammlung
* Sischerhaidsrad mid de schdändische Midglieder Russlond, Schina, USA, UK unn Frongraisch, welle all iwwer ä Vedoreschd verfiege, unn 10 gewählde Midglieda.
* Generalsekretariat
* Werdschafds- unn Sozialrad mid 54 Midglieda
* Indernadsionala Gerischdshof

## Reformaschbeggde
In ainige Pungde werd Reformbedarf gsehe, do sie nedd vun alle Schdaade aggzebdierd werre odda nischd in die UNO basse.

Als en Problem werd õõgsehe, dass de Sischerhaidsrad nischd die Machdverhäldnisse wiederschbiegle däd, es werd desweje valongd, waidere Schdaade neewe de finf Siegamäschde als schdändische Midglieda naizulosse, welle donn aa en Vedoreschd erhalde. En schdändische Sidz beõõschbruche derzaid Daitschlond, Indie, Brasilie unn Japan. En Problem bai so ennere Erwaiderung is die Nischdainischung zwische de Midglieda. Zum Eene lehne die 5 schdändische podendsiell ab, en waideres Midglied uffzunemme, wail derre en Schdaad nedd basse dudd odda sie ihr Machdverhäldnis nedd valiere wolle. Zum Onnere wolle aa annere Schdaade vun de UNO beschdimmde Schdaade keen schdändische Sidz genne, z.&nbsp;B. gennd Schina Japan keen Sidz unn Idalje Daitschlond keena.

Als en waideres Problem werd aagsehe, dasses Machdgfälle dorsch die Privilegierung vun de Vedomäschde gegeiwwer onnere Midglieder vum Sischerhaidsrad unn de UNO zu groß is. Leese kennd mer des dorschs abschaffe vum Vedoreschd, was awwa die Vedomäschde nedd zulasse däde. 

Kridisierd werd de uuffgeblähde birokradische Abbarad vun de UNO, weller dorsch effiziendere Schdruggdure ersedzd werre solld. En Problem dodebai is aa en Indressekonfliggd zwische de Midgliedschdaade. Wanns noo ainische Schdaade ging, isses Innervendsionsvabod zu schdreng, mer derf nedd aigraife, wann irgendwo en eschde odda vamaindlische Massemerder, also en Diggdador, soin Volg ermorde dudd.

## Webpeidsch

* Internationale Seite der Vereinten Nationen
* Informationen über die UNO
* Das System der Vereinten Nationen. (PDF-Datei; 46&nbsp;kB)
* Vereinte Nationen: Dokumente der Vereinten Nationen in deutscher Sprache
* Übersicht Übereinkommen, Erklärungen und andere Rechtsinstrumente in deutscher Übersetzung
* UNRIC – regionales Informationszentrum der Vereinten Nationen für Westeuropa
Garage

Ä **Garaasch** (uff hochdaitsch *Garage*) isch ä iwwadachdi, ofd a mit feschde Maure un midäm abschliesbari Door um was abzustelle. Maischdens werds fa Faazeische wie zum Baischbiel Audoos, Faareda oda Modorreda benuzd. Viel Laid benuzen des awwa a um Wergzeisch zu lagere un Sache rebariere zu kenne.

## Gschischde

Die Vorläufer vun de Garasche sinn Remise, die zum Unnerbringe vun Perdefuhrwerke gebaud worre sinn. Die erschd Garaasch, wu exdra fer e Audo gebaud worre iss, iss 1910 in de Kurpalz in Ladeberg vum Carl Benz errischdet worre.

## Reschtliches
In de Palz reschelt die *Landesverordnung über den Bau und Betrieb von Garagen (Garagenverordnung - GarVO -)* vum 13. Juli 1990 des Baue vun Garaasche.

Iwwerm Rhoi in de Kurpalz gilt die *GaVO - Garagenverordnung; Verordnung des Ministeriums für Verkehr und Infrastruktur über Garagen und Stellplätze - Baden-Württemberg -* vom 7. Juli 1997

## Garaaschefirma
Immer widder wern, wonn Laid onfonge e Firma zu grinde, awweer noch ke Kapidal fer e Firmegebeide henn un ke Geld fer was zu miede, Garaasche fer ersche kommerzielle Akdividäde genutzt. Berihmt isch vor allem die Garaasch worre, in dere Bill Hewlett un Dave Packard 1938 mit 538 Dollar ihr Firma Hewlett-Packard gegründet hen. Aus dem was die zwee in Packards Garaasch in Palo Alto ongfonge hen, is heit en Weltkonzern mid em Umsatz vun (2011) 127 Milliarde US-Dollar worre.

## Gallerie vun bsondere Garaasche

File:Seattle - 1047 Belmont Pl E garage.jpg|uffwensch gschaldedi Garaasch in Seattle
File:COLLECTIE TROPENMUSEUM Kantoor en garage van de Gouvernements Automobieldienst TMnr 60021702.jpg|1919: großi Holzgaraasch in Indonesie
File:Paulina Driveway 1938 Russell Lee.jpg|1938: aldie Holzgaraasch vun ennere Farm in Lousiana
File:Strasbourg-Hôtel Brion (10).jpg|Juchendschdil-Garaaschedoor in Schdrooßbursch
File:Savigny-sur-Orge 081.jpg|franzesischi Garaasch mid em Scheredoor
File:Ost Dřevěná garáž.JPG|Tscheschischi Holzgaraasch mid Bleschdach


## Lideradur
* Anton Pech u.&nbsp;a.: *Parkhäuser - Garagen: Grundlagen, Planung, Betrieb.* 2., überarb. Aufl. Springer, Wien/New York 2009, ISBN 978-3-211-89238-1.
* Andreas K. Vetter: Haus & Auto, Callwey Verlag München, 2011

## Nochweise


## Weblinks

* Deutscher Garagenverband
Bermudafunk

De **Bermudafunk** (eischeni Schraibwais *bermuda.funk*) isses Fraie Radjo aus de Kurpalz unn sainre Umgewung. Betriwwe werds vum eingetrachene Varoi „Freies Radio Rhein-Neckar e.&nbsp;V.“. 

De *bermuda.funk* is mit de anneren Freie Radjos in de Assoziation Freier Gesellschaftsfunk (AFF) in Bade-Wirddebärsch organisiert. 

## Gschischd
De bermuda.funk hot sisch 1998 als Varoi gegrind. Im Ogdowa 1999 isch er zum erschde Mol iwwer UKW uff Sendung gånge, wie er des „feschdiwel-radjo“ zum 48. Indernazjonale Filmfeschdiwal Monnem-Heidlberg gemachd hot.
Sait em Herbschd 2000 in Heidlberg und sait em Dezemba 2003 in Monnem dut de bermuda.funk dauernd sende. Sei Sendeschdudjos sinn in de alt Faiawach in Monnem.

## Frekwenze

De bermuda.funk deelt sisch sai Frekwenze mit em Cambusradjo Radioaktiv.

### Iwwer Ondenn
*in Heidlberg uff UKW 105,4 MHz 
*in Monnem uff UKW 89,6 MHz 

### Iwwer Kabel
*Ewwerbach 107,45 MHz
*Heidlberg 107,45 MHz
*Hoggene 107,45 MHz
*Ladeberg 107,45 MHz
*Monnem 107,45 MHz
*Mosbach 107,45 MHz
*Neggergmind 107,45 MHz
*Scheena 107,45 MHz
*Schwetzinge 107,45 MHz
*Sinse 107,45 MHz
*St. Lee-Rot 107,45 MHz
*Walldorf 107,45 MHz
*Woinem 107,45 MHz
*Wissloch 107,45 MHz

## Weblinks
* Die Websait vum bermuda.funk
Viernheim

**Verne** (amtlich *Viernheim*) is ä Schdadt am Rand vun de alde Kurpalz, die jetzert im Siedweschde vunn Hesse ligge dut. Bis noch Haidlbärg sinns knabb 20 km noch Siedoschde unn bis noch Mannem sinns net ämol 5 km noch Weschde.

Verne is mit iwwer 32.000 Eiwohna die zwettgreegschd Schdadt vum Krais Bergschdroos. 

## Gschischd

Verne is des erschde Mol im Johr 777 in ennere Urkund vum Kloschder in Lorsch erwäänd worre. Urschbringlisch isses en Keenigshof vunn de Karolinga gewest. Im 12. Jahrhunnert isses donn in de Besitz vum Kolschdder Lorsch gekumme, unn ab 1308 hot es dann dem Erzbischof vun Määnz gheert. Vun 1533 bis nooch em End vum draissischjährische Krieg hot Verne dann zu de Kurpalz gheert, donoch henns widda die Määnzer gekriegt. Seit 1803 geheert Verne dann zu Hesse, wo mer de Schdadt dann 1948 die Schdadtresch gewwe hot.

## Websaide

* De Said vun Vernem
NATO

Die **NATO** engl. **North Atlantic Treaty Organization** iss en milidärisches Bindnis vun airopäische unn nordameriganische Schdaade. Die Nato iss im Johr 1949 gegrinded worre unn hot ihrn Sidz in Brissel. Die BRD iss im Johr 1952 de NATO baigedrede. Des wischdigschde Ziel im kalde Kriech iss die Abwehr vun de Sowjetunion unn dem Warschaua Paggd gwessd. Nochm End vum kalde Kriech unn de Ufflösung vum Warschaua Paggd im Johr 1991 hot die NATO erschdmol kee Uffgaawe mehr kahd. Said 1999 diend die NATO als Weldbollizai, d.&nbsp;h. sie sorgd im Ufftrag vun de UN fer Friedenserhaldunge. Die Mitglieda unnerainanner versischern sisch zu Baischdond wenn en Midglied ogegriffe werd.

Die NATO darf oigraife, wann
* en onnere Schdaad ogegriffe werd
* en Schdaad um Hilfe bidded
* se den Ufftrach vun de UN kriegd
Dahner Felsenland

Zu de Vebandsgemää **Dahner Felseland** gehern selle Ortsgemääne:

* Bowwedahl
* Bruchweiler-Bärebach; mim Reinichshof
* Bundahl 
* Buseberch
* Dah(n); mit de Reichebach 
* Erfweiler; mim Fischwooch 
* Erlebach 
* Fischbach 
* Gebiech (zeehlt zu Scheenau) 
* Germanshof (zeehlt zu Bowwedahl)
* Härschl
* Laurerschwan (zeehlt zu Erlebach)
* Ludwigswinkl 
* Nothweiler 
* Pedersbächl (zeehlt zu Fischbach) 
* Rumbach 
* Scheenau 
* Schindärd; mim Neihof 
* (Nirrer)Schläddebach

Insgsamt sinn des 15 Ordsgemääne plus die Ordsdähle, wu nid selbschdännich sinn (zeehlt zu ...).
Sitz vunn de Verbansdgemääne Verwaldung isch in Dah(n). Die Verbandsgemää isch 1969 im Zuch vunn de Verwaldungsreform gegrind worre. Am Ahfang hat se noch "Verbandsgemäh Dah(n)" gehäße. Awwer seit eh paar Johr häßt se "Verbandsgemäh Dahner Felseland". Bei Grindung vunn dere VG warn's blos 14 Ordsgemääne, weil die beide Ordschafte Bruchweiler-Bärebach unn Bundahl sellemols zusammgelechd worre sinn zur Ordsgemää "Wieslautern". Weche Quereele isch des awwer nit werklich gud gange un so isch die OG Wieslautern dann 1989 per Landesgesetz wirrer uffgeleest worre unn die beide Ordschafte Bruchweiler-Bärebach unn Bundahl warn wirrer selbschdännich.

In de VG Dahner Felseland wohnen um die 15.000 Leit (Schdand Ende 2009). Die Schdadt Dah(n) hat die meischde Eiwohner (um die 4.500). Noch Eiwohnerzahl geordnet folgen dann Bruchweiler (um die 1.650), Fischbach (um die 1.550), Buseberch (um die 1.350), Erfweiler (um die 1200), Bundahl (um die 1.150), Ludwigswinkl (um die 800), Schindärd (um die 580), Rumbach (um die 460), Scheenau (um die 440), Erlebach mid de Laurerschwan (um die 340), Bowwedahl mim Germanshof (um die 320), Schleddebach (um die 320), Pedersbächl (um die 250), Nothweiler (um die 160), Härschl (äh/zwäh iwwer 100), Gebiech (äh/zwäh unner 100).

## Webpeidsch
* Verbandsgemeinde Dahner Felsenland